Ключова победа на Мей в парламента за Брекзит Премиерът на Великобритания Тереза Мей оцеля при решаващ вот за Брекзит в парламента , съобщават АФП , " Ройтерс " и " Гардиън " . Камарата на общините отхвърли предложение , според което правителството трябваше да получи одобрението на парламента преди да постигне окончателно споразумение с ЕС за Брекзит или преди да напусне съюза без сделка . Поправка на депутат от управляващата партия щеше да предостави право на глас на парламента в случай на Брекзит без сделка с ЕС . Ключови консервативни " бунтовници " решиха да променят позицията си . След като проевропейският депутат от Консервативната партия Доминик Грийв заяви , че ще подкрепи предложението на правителството за " смислен вот " в парламента по окончателното споразумение за Брекзит , изглежда , че Мей успя да избегне потенциален разрив в управляващата партия . Високорисковата стратегия на Мей да се противопостави на разбунтувалите се в Консервативната партия се изплаща . Опитът за осигуряване на " смислен вот " , който може потенциално да даде на депутатите повече власт да предотвратят напускане на ЕС без споразумение , беше преодолян от 319 депутати срещу 303 . Последното препятствие пред законопроекта за напускане на ЕС беше премахнато , след като повечето депутати гласуваха против внесена поправка от бившия главен прокурор Доминик Грийв . Най - малко шест тори гласуваха против компромиса , който лейбъристките депутати отхвърлиха като безсмислен . Законопроектът ще бъде върнат в Камарата на лордовете по - късно днес . Победата на Мей в Камарата на общините означава , че тя няма да има повече пречки в парламента що се отнася до подсигуряване на споразумение с Брюксел .